डॉ. कफ़ील की रिहाई के बाद अखिलेश यादव ने किया ट्वीट, अब आजम खान को भी मिलेगा न्याय
akhilesh yadav on release of kafeel khan:इलाहाबाद हाईकोर्ट से डॉक्टर कफील खान की रिहाई के बाद से यूपी सरकार विपक्ष के निशाने पर है।
akhilesh yadav on release of kafeel khan:  इलाहाबाद हाईकोर्ट से डॉक्टर कफील खान की रिहाई के बाद से यूपी सरकार विपक्ष के निशाने पर है। इस बीच उत्तर प्रदेश के पूर्व मुख्यमंत्री और समाजवादी पार्टी के प्रमुख अखिलेश यादव ने यूपी सरकार पर निशाना साधा है। अखलेश ने डॉ. कफील खान के जेल से रिहा होने का स्वागत किया है। उन्होंने कहा कि हाईकोर्ट की ओर से डॉ. कफील की रिहाई के अब सांसद आजम खान को भी जल्द न्याय मिलेगा। मंगलवार को इलाहाबाद हाईकोर्ट ने राष्ट्रीय सुरक्षा कानून के तहत जेल में बंद डाक्टर कफील की हिरासत रद्द करते हुए उन्हें तत्काल प्रभाव से रिहा करने का आदेश दिया था।अखिलेश ने ट्वीट कर लिखा हाईकोर्ट द्वारा डॉ. कफ़ील की रिहाई के आदेश का देश-प्रदेश के हम सभी इंसाफ़पसंद लोगों ने सहर्ष स्वागत किया है। उम्मीद है झूठे मुक़दमों में फँसाये गये आज़म खान जी को भी शीघ्र ही न्याय मिलेगा. सत्ताधारियों का अन्याय व अत्याचार हमेशा नहीं चलता।हाईकोर्ट ने मंगलवार को एनएसए के तहत कफील खान की हिरासत को रद्द कर तत्काल रिहाई का आदेश देते हुए कहा कि एएमयू में उनका (डॉ. कफील खान) भाषण नफरत या हिंसा को बढ़ावा नहीं देता है बल्कि राष्ट्रीय अखंडता के लिए एक आह्वान है। कोर्ट के आदेश के बाद कफील खान को मंगलवार देर रात मथुरा जेल से रिहा कर दिया गया।रामपुर लोकसभा सीट से समाजवादी पार्टी के सांसद आजम खान इन दिनों सीतापुर की जेल में बंद हैं। आजम खान के खिलाफ जमीन पर कब्जा करने, अवैध निर्माण कराने समेत कई मुकदमें दर्ज हैं। इसके अलावा यूपी की योगी सरकार की ओर से लगातार उनकी संपत्ति को जब्त करने की कार्रवाई की जा रही है। साथ ही अवैध निर्माण को भी ध्वस्त किया जा रहा है। आजम खान के साथ उनके बेटे अब्दुल्लाह आजम और पत्नी तंजीम फातिमा भी जेल में बंद हैं।